Omnibus presentes litteras inspecturis.... Nos Gaufridus de Gienvilla, miles, et Mabilla uxor ejus, salutem in Domino. Noverint universi quod cum inter nos ex una parte, decanum et capitulum Autissiodorense ex altera, super villa de Fleuriaco ejusque pertinentiis, mota esset discordia, nosque de predictis villa et pertinentiis nobili viro Humberto de Bello-joco constabulario Francie, homagium fecissemus: Tandem deliberatione diligenti prehabita, ex testimonio fide dignorum et aliis, coram accepimus, et veraciter cognovimus, dictam villam cum ejus pertinentiis ad ipsos venerabiles viros decanum et capitulum Autissiod., ex legato bone memorie Guidonis quondam Autissiodorensis episcopi pertinere. Hinc est quod in dictis villa et pertinentiis ejus nostris litteris publice confitemur nos nullum jus habere, nec etiam habuisse. Et si quod habuimus vel habemus, quod amodo et renunciamus omnino, illudque predictis decano et capitulo remittimus penitus et quittamus, cum dictam villam et ejus pertinentias sine prejudicio animarum nostrarum et sana conscientia non possemus retinere. Volentes quod ipsi decanus et capitulum predictam villam, cum ejus pertinentiis, in perpetuum libere possideant et quiete. Promittentes, per fidem nostram, nos in predicta villa et pertinentiis ejusdem nihil juris per nos vel per alium de cetero reclamare, seu facere reclamari, nec ipsos decanum et capitulum impediemus vel impediri faciemus, quominus dictis villa et pertinentiis pacifice gaudeant tanquam suis. Et ad hec tenenda et inviolabiliter observanda. Nos...... et omnia bona nostra ipsis decano et capitulo specialiter obligamus. Volumus insuper et concedimus quod si nos, seu successores nostros contra premissa vel aliqua premissorum venire contingeret, quod absit, quod venerabilis vir....... qui pro tempore fuerit, in nos heredes seu successores nostros excommunicationis in totam terram nostram interdicti faciant sententiam...... relaxetur quousque ipsis decano et capitulo de premissis omnibus et singulis fuerit integre satisfactum. Renuntiantes specialiter et expresse exceptioni doli fori privilegio militari, privilegio crucis sumpte et assumende...... et quia nos... possimus dicere nos esse deceptos seu circumventos in premissis, vel in aliquo premissorum omnibus..... hoc possent objici seu dici. Nos heredes et successores nostros quoad hoc specialiter obligantes et jurisdictioni curie Trecensis specialiter supponentes. In quorum omnium testimonium et munimen sigilla nostra presentibus litteris ducimus apponenda. Anno Domini millesimo ducentesimo octogesimo, die dominica post festum B. Georgii.